C 344/104
ET
Euroopa Liidu Teataja
29.9.2023
Hiljuti avaldatud andmed (34) näitavad, et uute ükssarvikute arv ELis oli 2023. aasta esimeses kvartalis suhteliselt väike, neid registreeriti ainult neli, samas kui vastaval ajavahemikul 2021. ja 2022. aastal registreeriti neid umbes 20 (vastavalt 22 ja 20).
2022. aasta esimeses kvartalis asutati neli uut ükssarvikut.
Ükssarvikute teke ELis näib seega olevat langenud COVID-19 kriisi eelsele tasemele.
Hoolimata hiljutisest kasvutrendist jääb EL maha sellistest muudest piirkondadest nagu Ameerika Ühendriigid, Hiina ja Ühendkuningriik, kuhu on koondunud suurim arv ükssarvikuid, kuna need on seal asutatud või hakkavad seal pärast asutamist tegutsema (35).
Tugevate ja toetavate süsteemide loomine ning ELi ühtse turu täieliku potentsiaali kasutamine on olulised tegurid ükssarvikute arvu suurendamisel või nende kõikjalt maailmast siia meelitamisel.
Lähtetaseme trajektoor tugineb ükssarvikuid käsitlevatele varasematele andmetele ajavahemiku 2008–2022 kohta.
Sel puhul on funktsiooni kujuks valitud eksponentsiaalfunktsioon, mis sobitub hästi varasemate andmetega (joonis 15).
Suundumuste hiljutise/praeguse ebastabiilsuse tõttu ei ole digikümnendi trajektoori kujutatud.
Joonis 15.
Ükssarvikute arv ELis.
Varasemad andmed ja lähtetaseme trajektoor
3.2.10.
Avalike teenuste digitaliseerimine Eesmärk: avalike teenuste digitaliseerimine, mille puhul on olulised avalikud teenused 100 % interneti kaudu juurdepääsetavad ja vajaduse korral on kodanikel ja ettevõtjatel liidus võimalik suhelda haldusasutustega veebis.
Põhilise tulemusnäitaja määratlus: — kodanikud: kodanikele oluliste avalike teenuste veebipõhine pakkumine, mida mõõdetakse selliste haldustoimingute osakaaluna, mida saab suurte elusündmuste puhul teha täiesti veebipõhiselt.
Arvesse võetakse järgmisi elusündmusi: kolimine, transport, väiksemate nõuete menetluse algatamine, perekonnaelu, karjäär, õppimine ja tervis; — ettevõtted: ettevõtetele oluliste avalike teenuste veebipõhine pakkumine, mida mõõdetakse selliste haldustoimingute osakaaluna, mis on vajalikud ettevõtte asutamiseks ja korrapäraseks äritegevuseks, mida saab teha täiesti veebipõhiselt.
(34) Dealroom (https://tinyurl.com/EU-unicorns-Q1-2023) (35) Dealroom (https://tinyurl.com/unicorns-totals-non-EU)